Brett McGurk

Brett H. McGurk (sündinud 20. aprillil 1973) on Ameerika Ühendriikide diplomaat, advokaat ja õppejõud. 

Ta on riikliku julgeoleku tippametikohtadel töötanud nii George W. Bushi, Barack Obama ja Donald Trumpi presidentuuri ajal. 2021. aastast töötab ta president Joe Bideni nõunikuna ning on Riikliku Julgeoleku Nõukogu koordinaator Lähis-Ida ja Põhja-Aafrika küsimustes.

Oktoobris 2015 nimetas Barack Obama ta presidendi erisaadikuks Islamiriigi-vastase koalitsiooni juures. Ta töötas seal, kuni Donald Trump otsustas detsembris 2018 väed Süüriast välja viia.

Ta on olnud ka nõunik Iraagi ja Iraani asjades. Aastatel 2014–2016 juhtis ta salajasi kõnelusi, mis viisid vangide vahetamiseni ja nelja ameeriklase vabastamiseni Iraanist. Enne seda oli ta George W. Bushi ajal presidendi erinõunik Iraagi ja Afganistani asjades ning Barack Obama ajal Ameerika Ühendriikide suursaadik Iraagis.

Vaata ka
 James Franklin Jeffrey
 Joel Rayburn
 Michael Patrick Mulroy

Viited

Kategooria:Ameerika Ühendriikide juristid
Kategooria:Ameerika Ühendriikide suursaadikud
Kategooria:Õppejõud
Kategooria:Connecticuti Ülikooli vilistlased
Kategooria:Columbia ülikooli vilistlased
Kategooria:Sündinud 1973